CELEX: 32014R1216
Language: hu
Date: 2014-11-11 00:00:00
Title: A Bizottság 1216/2014/EU végrehajtási rendelete ( 2014. november 11. ) egyes áruk Kombinált Nómenklatúra szerinti besorolásáról

14.11.2014   
            
            
               HU
            
            
               Az Európai Unió Hivatalos Lapja
            
            
               L 329/14
            
         A BIZOTTSÁG 1216/2014/EU VÉGREHAJTÁSI RENDELETE
   (2014. november 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 11-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy elektronikus készülék körülbelül 10 × 4 × 1 cm mérettel, amely egyebek mellett a következő alkotórészekből áll:
                  
                              —
                           
                           
                              egy processzor,
                           
                        
                              —
                           
                           
                              egy 1 GB-os rendszermemória,
                           
                        
                              —
                           
                           
                              egy 4 GB-os belső memória,
                           
                        
                              —
                           
                           
                              egy beépített modul vezeték nélküli internetkapcsolathoz.
                           
                        A készülék a következő interfészekkel van felszerelve:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              mikro USB,
                           
                        
                              —
                           
                           
                              mikro SDHC.
                           
                        A készülék beépített videotunert nem tartalmaz.
                  Televízióhoz vagy monitorhoz csatlakoztatva a készülék lehetővé teszi, hogy a felhasználó az internetre kapcsolódjon, például e-mailek küldése/fogadása, videotartalmak megtekintése, játék játszása vagy szoftveralkalmazások letöltése céljából. A készülék emellett képes multimédia-fájlok, így videó, fénykép és zene memóriakártyáról vagy USB-memóriáról való lejátszására.
               
               
                  8528 71 91
               
               
                  A besorolást a Kombinált Nómenklatúra értelmezésére vonatkozó 1., 3. c) és 6. általános szabály, a 85. Árucsoporthoz tartozó Kiegészítő megjegyzések 3. pontja, valamint a 8528, a 8528 71 és a 8528 71 91 KN-kód szövegezése határozza meg.
                  A XVI. Áruosztályhoz tartozó megjegyzések 3. pontja értelmében a készülék két vagy több különböző tevékenység kifejtésére tervezett (8471 vámtarifaszámból automatikus adatfeldolgozás, 8517 vámtarifaszámból távközlés, 8521 vámtarifaszámból videolejátszás, 8528 vámtarifaszámból televíziós adás vétele). Nem lehet meghatározni a készülék elsődleges funkcióját, mivel minden egyes funkció egyformán fontos a készülék használata szempontjából. Következésképpen a készüléket azon vámtarifaszám alá kell besorolni, amelyik számsorrendben az utolsó az egyformán szóba jöhető besorolások közül. Ezért a 8471, 8517 vagy 8521 vámtarifaszám alá történő besorolás kizárt.
                  Mivel a készülék nem tartalmaz beépített videotunert, és mivel interaktív információcserét tesz lehetővé, a 8528 71 91 KN-kód alá kell besorolni mint televíziós jelek vételére alkalmas készüléket mikroprocesszor-alapú eszközzel, beépített modemmel, mellyel csatlakoztatható az internetre és amely interaktív információcserére képes (úgynevezett „set-top box” kommunikációs funkcióval, beleértve azt, amely felvevő vagy lejátszó funkcióval rendelkező eszközt tartalmaz, feltéve, hogy megőrzi a kommunikációs funkcióval rendelkező „set-top box” alapvető jellemzőjét).